Darko Nestorović

Darko Nestorović (serbisk: Дарко Несторовић, født 4. april 1965 i Kakanj) er en bosnisk tidligere fotballspiller og nåværende fotballtrener for Sutjeska Foča.  Han har tidligere spilt for klubbene Čelik Zenica, FK Rad, NK Rijeka, Panserraikos, Hamarkameratene og Umeå.

 Klubbkarriere 
Nestorović startet sin fotballkarriere hos Čelik Zenica i 1985, hvor han spilte 79 seriekamper og scoret 21 mål frem til 1989. Han meldte deretter overgang til FK Rad, hvor han spilte 15 seriekamper på én sesong. Hos FK Rad spilte han også to kamper under UEFA-cupen 1989/90, hvor han scoret et av klubbens to mål mot Olympiakos i første runde (2–3 sammenlagt).UEFA.com – 1989/90 UEFA Cup, Rad-Olympiacos (Besøkt 22. desember 2013) Han dro deretter til Kroatia, hvor han skrev under for NK Rijeka i 1990. Her spilte han over 20 seriekamper i 1990/1991-sesongen, før han dro videre til den greske klubben Panserraikos for 1991/1992-sesongen og fikk med seg 19 seriekamper.RSSSF.com – Greece 1991/92 (Av Alexander Mastrogiannopoulos. Publisert 19. juni 2003, besøkt 22. desember 2013.

Etter Bosnia-krigen signerte han for Hamarkameratene på sommeren 1995. Han debuterte for klubben i Tippeligaen den 16. juli 1995 i en hjemmekamp mot , hvor Nestorović scoret ett av målene (2–1). (Besøkt 22. desember 2013) Totalt spilte han ti seriekamper og scoret fire mål i høstsesongen, noe som gjorde han til klubbens toppscorer, men som ikke klarte å berge klubben fra nedrykk.HamKam.no – Spillerprofil, Darko Nestorovic  (Besøkt 22. desember 2013) I 2000 gjorde han comeback som spiller på toppnivå, hvor han fikk tre kamper for den svenske klubben Umeå FC.

 Trenerkarriere 
I 2010 tok han over som trener for Sloboda Mrkonjić Grad. Han dro videre til Radnik Bijeljina for 2011/2012-sesongen, før han ble ansatt som trener for Sutjeska Foča i 2012.

 Referanser 

 Eksterne lenker 

 Spillerprofil hos Worldfootball.net

Kategori:Bosniske fotballspillere
Kategori:Bosniske fotballtrenere
Kategori:Fotballspillere for NK Čelik Zenica
Kategori:Fotballspillere for FK Rad
Kategori:Fotballspillere for HNK Rijeka
Kategori:Fotballspillere for Panserraikos FC
Kategori:Fotballspillere for HamKam
Kategori:Fotballspillere for Umeå FC
Kategori:Bosniske fotballspillere i Norge
Kategori:Personer fra kanton Zenica-Doboj
Kategori:Fødsler i 1965